laion/Wikipedia-Exotic huggingface dataset:
פרסתנים

פרסתנים (שם מדעי: Ungulata) היא קבוצה לא-טקסונומית (פּוליפילֶטית) של יונקים בעלי פרסות בקצות רגליהם או איבר דומה, והם מהלכים על קצות האצבעות על מנת לשאת את כל משקל גופם. בעבר נחשבו הפרסתנים לסדרה טקסונומית, אולם בעקבות גילויים שהראו שמיני הפרסתנים השונים אינם כה קרובים זה לזה, פוצלה "סדרת הפרסתנים" למספר סדרות. ה"פרסתנים האמיתיים" כוללים שתי סדרות קיימות: מפריטי פרסה (Perissodactyla) ומכפילי פרסה (Artiodactyla) וכן את סדרת הלווייתנים (Cetacea) שהתפצלה ממכפילי הפרסה ואיבדו את הפרסות ואת הרגליים בתהליך האבולוציה – כולם שייכים לקבוצת הפרונגולטה. מינים נוספים בעלי קירבה רחוקה יותר מכונים "תת-פרסתנים" – מינים בעלי אצבעות רחבות דמויות-פרסה והם כוללים ברובם יונקים מהקבוצה אפרותריה, ביניהם הפילאים, התחשאים, השנבובאים, והשפנאים – בני הקבוצה פיינונגולטה (Paenungulata) וייתכן שגם חדפי הפיל.‏ כמו כן גם מיני המרידיונגולטיים ומספר סדרות נכחדות שונות. בעבר גם כמה כיסאים פיתחו מאפיינים דומים לפרסתנים כמו הדיפרוטודון. הפרסתניים האמיתיים כוללים את מרבית מיני היונקים היבשתיים הגדולים הקיימים (המגה-פאונה). הם הופיעו לראשונה בסוף תקופת הפלאוקן ובתחילת תקופת האאוקן (לפני כ-54 מיליוני שנים לערך), והתפשטו במהירות למגוון של מינים במספר יבשות והתפתחו במקביל. מלבד הפרסה המשותפת למרבית הפרסתנים, רובם גם פיתחו ניבים קטנים, שיניים טוחנות מחודדות ועצם קרסול קצרה. מרבית הפרסתנים הם אוכלי עשב, ורק מעטים הם אוכלי כל כמו החזיריים והפקאריים או אפילו טורפים (כמו המזוניכידים הנכחדים והלווייתנאים). פרסתנים אמיתיים: קבוצה לאורסיאתריה (Laurasiatheria) קבוצה פרונגולטה (Fereuungulata) סדרה קונדילרסים (Condylarthra) – נכחדה סדרה דינוצרטים (Dinocerata) – נכחדה סדרה מזוניכידים (Mesonychia) – נכחדה סדרה מכפילי פרסה (Perissodactyla) סדרה מפריטי פרסה (Artiodactyla)) סדרה לווייתנאים (Cetacea) תת-פרסתנים: קבוצה אפרותריה (Afrotheria) סדרה חדפי פיל (Macroscelidea) סדרה שנבובאים (Tubulidentata) קבוצה פיינונגולטה (Paenungulata) סדרה שפנאים (Hyracoidea) סדרה פילאים (Proboscidea) סדרה תחשאים (Sirenia) סדרה דסמוסטיליים (Desmostylia) – נכחדה סדרה אמבריתופודיים (Embrithopoda) – נכחדה קבוצה מרידיונגולטיים (Meridiungulata) – נכחדה סדרה נוטונגולאטויים (Notoungulata) סדרה ליטופטרנה (Litopterna) סדרה אסטרפותרים (Astrapotheria) סדרה פירותראים (Pyrotheria) סדרה קסנונולטיים (Xenungulata) פרסתנים אמיתיים: פקארי הצווארון גמל חד דבשתי אייל אציל יאק הבית סוס פרז'וואלסקי זברה מצויה קרנף סומטרה דולפין מזנק שחזור של אאובסילאוס תת-פרסתנים: ארכף אדום-ראש שפן סלעים תחש נהרות קריבי פיל אסייתי פיל סוואנה אפריקני שחזור שלד פלטיבלודון שחזור של ארסינויתריום שחזור של מקרוקניה טוקסודון בהשוואה לאדם פרסתנים, באתר אנציקלופדיה בריטניקה (באנגלית) Mammology: adaptation, diversity, and ecology, Feldhammer, George A. 1999, p. 312
עמנואל דודאי

עמנואל דודאי 15 במאי 1939 - 9 בפברואר 2023 היה עיתונאי, שדרן רדיו ואיש טלוויזיה ישראלי. דודאי נולד בתל אביב למד בתיכון עירוני ה'. את הקריירה הרדיופונית החל כמשתתף בתוכנית בשם "חץ וקשת" ששודרה בשנות ה-50 בגלי צה"ל. מפקד גלי צה"ל, רב-סרן בנו צור, גייסו ליחידה כחייל סדיר. תחנת גלי צה"ל שידרה בתקופה האמורה מבנין בית ספר ברמת גן. דודאי עבר עם תחנת השידור לבניינה ביפו ושם ביצע שירותו, במסגרתו ערך תוכניות ותסכיתים. לאחר שחרורו עבד כעורך בסוכנות הידיעות "יונייטד פרס", כקצין העיתונות של חברת אלעל וכעורך הכלכלי של העיתון "היום" עד לסגירתו. בשנת 1965 הואשם לראשונה בזיוף ונקנס, ושנה אחר כך נידון לשלושה חודשי מאסר על תנאי, על תשלום בציקים ללא כיסוי. בשנת 1968 הפיק תקליטים תעודיים היסטוריים, בהם הקלטות של נאומי מנהיגים, עבור חברת הד ארצי. בשנת 1970 הצטרף למחלקת החדשות של הטלוויזיה הישראלית, ופוטר בסוף שנת 1972, לאחר שהואשם בקבלת שוחד מאיש יחסי ציבור, תמורת פרסום כתבה על להקת "בת דור". בשנות השבעים המאוחרות ותחילת שנות השמונים פעל כאיש עסקים ועסק ביבוא. בתקופה זו הצטברו נגדו תלונות רבות על, זיוף מסמכים, תשלום בציקים ללא כיסוי, מירמה, הונאה והעלמת תשלומי מע"מ. בסוף 1984 נידון לארבע וחצי שנות מאסר. בערעור לבית המשפט העליון הופחת עונשו לשנתיים וחצי מאסר בפועל ושנתיים וחצי מאסר על תנאי. בספטמבר 1990 הורשע שוב בעבירות מרמה, גניבה, זיוף, וניסיון לקבל דבר בתחבולה ממאות אנשים, ונידון ל-4 שנות מאסר. חלק מהעבירות ביצע בעת חופשותיו מהכלא בתקופת המאסר הקודמת שלו. בין השנים 1997 - 1999 הגיש תוכנית בשם "המגירה של עמנואל" ששודרה ברשת ב'. התוכנית עסקה בסיפורים עלומים מתולדות ארץ ישראל[דרוש מקור]. בספטמבר 1999 הורשע שוב בעבירות מירמה, ונידון לשלוש שנות מאסר, מהן שנה בפועל. עיקר הסתבכותו של דודאי הייתה עם תמהוני בשם יעקב פרידמן שהתחזה להיות מתווך דירות בעל ממון ובעדותו בבית המשפט הסתבר שהוא שקרן פתולוגי. בנובמבר 1999 הורשע פעם נוספת ונדון ל-54 חודשי מאסר. בחופף לעונש המאסר שנגזר עליו קודם לכן. בהיותו בכלא ניצל דודאי את כישוריו ועסק בהוראה ובהדרכת אסירים ואף זכה לשבחים רבים על כך. אחר כך השתקם לחלוטין עסק בהתנדבות בסיוע לאסירים משוחררים. בנוסף לכך הוא הרצה על פרשיות עלומות מתולדות ארץ ישראל. שלמה אברמוביץ, המודיע: עלייתו ונפילתו של עמנואל דודאי, כותרת ראשית, 31 באוקטובר 1984 משה ליכטמן, קיללת עמנואל דודאי, חדשות, 4 בינואר 1985 שלמה אברמוביץ, המודיע: עלייתו ונפילתו של עמנואל דודאי, כותרת ראשית, 31 באוקטובר 1984 רם עברון, מאזני המאזין, מעריב, 29 באוגוסט 1958 אנשים, "העולם הזה", גיליון 1605 מ-5 ביוני 1968, עמוד 24 עמנואל דודאי - החשוד בקבלת שוחד בטלוויזיה, מעריב, 23 באוקטובר 1972 שני עובדי הטלויזיה מואשמים בקבלת שוחד מאיש יחסי ציבור, דבר, 18 ביולי 1973 שוחד או תככים, "העולם הזה", גיליון 1832 מ-11 באוקטובר 1972, עמוד 24 משה ליכטמן, הצוארון הלבן - חשיפתו של סוכן מיוחד, חדשות, 19 באוקטובר 1984 משה ליכטמן, אליבי לעברייני מע"מ, חדשות, 12 ביוני 1985 משה ליכטמן, דודאי יותר טוב ממך, חדשות, 7 בספטמבר 1984 יוסי ורטר, עמנואל דודאי למאסר על זיוף והונאה, חדשות, 25 באוקטובר 1984 ע"פ 828/84 עמנואל דודאי נ' מדינת ישראל, ניתן ב-15 באוקטובר 1985 בוקי נאה, נעצר כתב הטלוויזה לשעבר עמנואל דודאי, חדשות, 27 בספטמבר 1989 יצחק דנון, ‏54 חודשי מאסר נגזרו על העיתונאי לשעבר, עמנואל דודאי, באתר גלובס, 7 בנובמבר 1999
משהו אמיתי בעיניים

"משהו אמיתי בעיניים" הוא שיר של הזמר הישראלי ששון איפרם שאולוב, שיצא לאור כסינגל ב-30 בינואר 2023. את השיר כתב והלחין שאולוב והפיק מאיר משעלי. השיר נכנס למקום ה-84 במצעד "היטליסט" של מאקו ב-25 באפריל 2023. בנובמבר 2023, בצל מלחמת חרבות ברזל, נכנס השיר לעשירייה הפותחת במצעד ובשיאו הגיע למקום השלישי. במצעד העשירייה של כאן גימל, שהתקיים ב-23 בנובמבר, לאחר הפסקה בעקבות המלחמה, נכנס השיר למקום השמיני, והיה לשירו הראשון של שאולוב שנכנס למצעד. בשיאו, הגיע למקום החמישי. מצעד המוזיקה השבועי, שבוע 25, שנת 2023, באתר היטליסט גיל משעלי, ‏"משהו אמיתי בעיניים" קיבל מילים חדשות בגלל המלחמה - והפך ללהיט, שוב, באתר ‏מאקו‏, 10 בנובמבר 2023 niv the tool, המצעד השבועי של מדיה פורסט, באתר mediaforest-group המצעד השבועי: מצעד השירים השבועי, להיטים ישראלים ולועזיים, באתר היטליסט, ‏12 בדצמבר 2023 העשירייה סוגרת שבוע נוסף עם נס וסטילה בפסגה 🎤 האם מישהו יצליח להדיח אותם משם? בחמישי הבא נגלה! , באתר אינסטגרם, ‏21 בדצמבר 2023 המצעד הישראלי, באתר גלגלצ, ‏7 בדצמבר 2023 Spotify, open.spotify.com
מקונה (גבינה)

גבינת מקונה (בצרפתית: Maconnais) היא גבינה קטנה המיוצרת בחבל הצרפתי בורגון. היא עשוי מחלב עיזים או משילוב של חלב עיזים וחלב פרה. מקונה קיבלה הסמכת כינוי מקור מבוקר (AOC) בשנת 2005. מקונה טיפוסי הוא חרוט קטום ברוחב של כ-4–5 ס"מ ובעובי 3–4 ס"מ, במשקל 50–65 גרם. מדיה וקבצים בנושא מקונה בוויקישיתוף Harbutt, Juliet. The World Cheese Book, Penguin, 2009, p. 67. מסת"ב 0-7566-6218-4 Doane, Charles Francis, and Huron Willis Lawson, Varieties of Cheese: Descriptions and Analyses, U.S. Dept. of Agriculture, Bureau of Animal Industry, 1911, p. 36. "Mâconnais". Fromages de France. נבדק ב-12 ביוני 2017. {{cite web}}: (עזרה) "Mons Cheesemongers".
תרקדי (7.10.23)

"תרקדי (7.10.23)" הוא שיר של הזמר הישראלי אושר כהן. השיר יצא לאור כסינגל כ-1 בנובמבר 2023, באמצעות חברות התקליטים הליקון ארומה מיוזיק ו-P.A.I. את השיר כתבו כהן והמפיק נדב "נאבי" אהרוני. השיר יצא בצל מלחמת חרבות ברזל והוקדש לנרצחים בטבח במסיבת הטבע ליד רעים. את השיר כתבו כהן ונדב "נאבי" אהרוני על הטבח במסיבת הטבע ליד רעים, שבוצע במסגרת מתקפת הפתע על ישראל על ידי חמאס ב-7 באוקטובר 2023. לדברי כהן, השיר ”מוקדש לאחיותיי ואחיי שנרצחו בדם קר. לאחיותיי ואחיי שנשרפו בעודם חיים ונשמו את ריחו של המוות. לאחיותיי ואחיי שנלקחו בשבי ומחכים שנשיב אותם הביתה. השיר הזה מוקדש לאחיותיי ואחיי ששרדו את התופת אך לא את המציאות שאחרי. לאחיותיי ואחיי שעדיין נלחמים על הבית”. הקליפ הוויזואלי של השיר פורסם ב-1 בנובמבר 2023, לצד הסינגל עצמו. בקליפ מופיעים שמות נרצחי הטבח של חמאס ב-7 באוקטובר. וואלה! תרבות‏, "אם עייפת, את בטח רוקדת לך שם": השיר החדש והמצמרר של אושר כהן, באתר וואלה, 1 בנובמבר 2023 מאיה כהן, "אולי תברחי, הם עוד מעט כאן": אושר כהן בשיר מטלטל על נרצחי פסטיבל המוזיקה, באתר ישראל היום, 1 בנובמבר 2023 בר חיים, אושר כהן בשיר מצמרר: "מוקדש לאחיותיי ואחיי שנרצחו בדם קר", באתר עכשיו 14, 1 בנובמבר 2023 המצעד השבועי: מצעד השירים השבועי, להיטים ישראלים ולועזיים | היטליסט, באתר web.archive.org, ‏2023-11-23 kan_gimel, אלה עשרת השירים שעשו לכם את השבוע 🧡 יגל אושרי ולצאת מדיכאון בפסגה שבוע שני ברציפות, נס וסטילה מטפסים בדירוג היישר למקום השני, באתר אינסטגרם, ‏30 בנובמבר 2023 המצעד הישראלי, באתר גלגלצ, ‏7 בדצמבר 2023 Spotify, open.spotify.com
יום יום (אלבום)

יום יום הוא אלבום האולפן החמישי של הזמרת-יוצרת הישראלית דנה ברגר שפורסם ב-2 באפריל 2006, בהוצאת חברת התקליטים NMC יונייטד אנטרטיינמנט. באפריל 2006 יצא אלבום האולפן החמישי של ברגר, יום יום, הפעם בהפקתו המוזיקלית של לואי להב. בחלק משירי האלבום השתתפה בכתיבה צרויה להב. בין השירים הבולטים מאלבום זה ניתן למנות את "מותר", ו"חרותי". באותה שנה החלה ברגר לדגמן בעבור מותג האופנה "צווארון לבן". בשנים 2007–2008 שיחקה ברגר בסדרת הדרמה לילדים ונוער "האי". ברגר ביצעה את שיר הנושא של הסדרה, "כאילו אין מחר", וגם המשיכה במשחק בעונתה השנייה של הסדרה. האלבום יום יום באתר ספוטיפיי האלבום יום יום באתר אפל מיוזיק יום יום by Dana Berger (באנגלית אמריקאית), 2006-04-02, נבדק ב-2023-11-28 דנה ברגר - יום יום = Day By Day (באנגלית), 2006-04-02, נבדק ב-2023-11-28 האי - שיר פתיחה, נבדק ב-2023-11-28
פלרדון

גבינת פלרדון (בצרפתית: Pélardon), שנקראה בעבר paraldon, pélardou וגם péraudou, היא גבינה צרפתית מאזור ה-Cevennes שבאזור לנגדוק-רוסיון. זוהי גבינה מסורתית העשויה מחלב עיזים. היא גבינה עגולה (גלילית) שהבשלה רכה מכוסה בקליפת עובש לבנה (à pâte molle à croûte fleurie – רכה עם קליפה פורחת) במשקל של כ-60 גרם, בקוטר של 60–70 מ"מ ובגובה של 22–27 מ"מ. פלארדון קיבלה הסמכת כינוי מקור מבוקר (ה-Appellation d'origin contrôlée (AOC) באוגוסט 2000. אמנם כבר במאה ה-1 דיווח פליניוס הזקן בתולדות הטבע (בלטינית: Naturalis Historia) שלו כי "הגבינה המוערכת ביותר ברומא, היא, בין הגבינות של המחוזות, היא זו שמגיעה מהאזור של נים, עם זאת, לא ברור שזהו פלרדון שעליו דיבר חוקר הטבע הרומי. ואכן, גם רוקפור ולגוויולה טוענות שהן המקור לביטוי זה של פליניוס. עם זאת, מבלי שהשאלה תיפתר באופן סופי, ההשערה הסבירה ביותר תהיה שזו גבינת איכרים העשויה מחלב פרה. מדיה וקבצים בנושא פלרדון בוויקישיתוף Harbutt, J. (2015). World Cheese Book. DK Publishing. p. 73. ISBN 978-1-4654-4372-4. נבדק ב-11 בדצמבר 2017. {{cite book}}: (עזרה)
מרואל (גבינה)

גבינת מרואל (בצרפתית: Maroilles; הידועה גם בשם Marolles) היא גבינה מחלב פרה המיוצרת באזורי פיקארדי ונור-פה דה קאלה בצפון צרפת. שמה נובע מהכפר Maroilles באזור בו היא עדיין מיוצרת. הגבינה נמכרת בקוביות מלבניות בודדות עם קליפה שטופה כתומה-אדומה לחה וריח חזק. בצורתה בייצור המוני היא כ-13 ס"מ ריבוע ו-6 ס"מ גובה, במשקל של כ-700 גרם. בנוסף, על פי תקנות ה-AOC (כינוי מקור מבוקר) שלה, גבינות הכשירות לסטטוס AOC יכולות להיות גם אחד משלושת הגדלים האחרים: סורבה – 12–12.5 ס"מ ריבוע, גובה 4 ס"מ, משקל 550 גרם. הבשלה: לפחות 4 שבועות. מיניון – 11–11.5 ס"מ ריבוע, גובה 3 ס"מ, משקל 350 גרם. הבשלה: לפחות 3 שבועות. קוורט – 8–8.5 ס"מ ריבוע, גובה 3 ס"מ, משקל 180 גרם. הבשלה: לפחות שבועיים. לעיתים קרובות מדווחים כי מרואל נוצרה לראשונה בשנת 962 על ידי נזיר במנזר מרואל . הגבינה התפשטה במהירות בכל האזור והייתה אהובה על כמה מלכים צרפתיים, כולל פיליפ השני, לואי התשיעי, שארל השישי ופרנסואה הראשון. את ה"בצק" (החלב המוקרש) מעצבים וממליחים לפני שמוציאים אותו מהתבנית ומניחים באזור ייבוש מאוורר למשך כעשרה ימים שבמהלכם מתפתח עליה ציפוי קל עדין של חיידקים. לאחר מכן מברישים את הגבינה, שוטפים ומעבירים למרתף למשך חמישה שבועות לפחות, אם כי תקופות של עד ארבעה חודשים אינן נדירות. במהלך הזמן הזה, היא מסובבת ומצוחצחת במרווחים קבועים, כדי להסיר את העובש הלבן הטבעי ובכך לאפשר לחיידקים האדומים שלה לשנות את הקליפה מצהוב לאדום. הגבינה המוגמרת היא לפחות 45% שומן (מהחומר היבש), והיא מיוצרת בצורות מפוסטרת ולא מפוסטרת. מעמד AOC הוענק בשנת 1976 עם מעמד AOP (כינוי מקור מוגן) לאחר 1996. בשנת 2005 יוצרו 2,126 טון, מתוכם כ-6% הגיעו מ-10 יצרני הפרמייה (החקלאים), והיתר מיוצרת על ידי שלושת היצרנים התעשייתיים. מספר גבינות פחות נפוצות מיוצרות בצפון צרפת בשיטות דומות מאוד והן מופיעות לרוב ב"משפחת המרואל". אלה כוללים את באגט לאונאז (Baguette laonnaise תוצרת לאון), בולט ד'אבסנה (Boulette d'Avesnes מ-Avesnes-sur-Helpe) ועוד רבות נוספות. מדיה וקבצים בנושא מרואל בוויקישיתוף Masui, Kazuko; Tomoko Yamada (1996). French Cheeses. Dorling Kindersley. p. 84. ISBN 0-7513-0896-X. "AOC Maroilles ou Marolles". INAO. אורכב מ-המקור ב-2015-11-04. "Le Maroilles". maison-du-lait.com. אורכב מ-המקור ב-2007-04-07.
בית הכנסת הגדול של פלזן

בית הכנסת הגדול בפלזן, צ'כיה (ידוע בשם Velká Synagoga בצ'כית) הוא בית הכנסת השלישי בגודלו בעולם. בית הכנסת נבנה בשנת 1892 כאשר הקהילה בפלזן מנתה כ-2000 יהודים. כיום הקהילה מונה עשרות בודדות של יהודים. התוכניות המקוריות של בית הכנסת נעשו על ידי אדריכל ונציאני בשם פלטשר שתכנן בית כנסת בסגנון גותי עם צריחים בגובה של 65 מ'. אבן פינה הונחה ב-2 בדצמבר 1888, אבל דבר לא נעשה מעבר לכך עקב התנגדות מועצת העיר שחששה שבית הכנסת יעיב על הכנסייה הסמוכה וכן שיגרם בלבול עקב העיצוב הדומה. בשנת 1890 הונחה הצעה חדשה על ידי עמנואל קלוץ ששמרה על התכנון המקורי אך הנמיכה את הצריחים ב-20 מ' ושינתה את הסגנון לרומנסקי שכללה מגן דוד גדול. ההצעה התקבלה ובית הכנסת נבנה על ידי הקבלן רודולף סטץ במחיר של 162,138 גילדן. התוצאה היא שילוב סגנונות, מהכיפות בצורת בצל בסגנון הרוסי, התקרה בסגנון המוסלמי וארון הקודש בסגנון הודי. בית הכנסת היה פעיל עד שנת 1973, אז נסגר והוזנח. בין השנים 1995–1998 שופץ בית הכנסת ונפתח מחדש. כיום משמש בית הכנסת כאתר קונצרטים, מוזיאון לתערוכות תצלומים. בשנת 2002 התקיימ התערוכת צילומי פאבל דיאס על יהדות צ'כיה. תפילות מתקיימות רק בחדר אחד. מספר יהודים בעיר הוא כ-70. מדיה וקבצים בנושא בית הכנסת הגדול של פלזן בוויקישיתוף אתר האינטרנט הרשמי של בית הכנסת הגדול של פלזן ערך זה הוא קצרמר בנושא בתי כנסת ובנושא צ'כיה. אתם מוזמנים לתרום לוויקיפדיה ולהרחיב אותו.
סל-סור-שר (גבינה)

גבינת סל-סור-שר (בצרפתית: Selles-sur-Cher; מאוית גם selles-sur-cher באותיות קטנות בצרפתית) היא גבינה צרפתית מחלב עיזים המיוצרת בסאנטר-עמק הלואר, צרפת. שמה נגזר מהקומונה סל-סור-שר, לואר-אט-שר, שם היא נוצרה לראשונה במאה ה-19. הגבינה נמכרת ביחידות גליליות קטנות, בסביבות 8 ס"מ קוטר והבסיס (מופחת לסביבות 7 ס"מ בחלק העליון) ו-2–3 ס"מ גובה, ומשקל סביב 150 גרם. הפטה המרכזי (תוך הגבינה) אופייני לגבינת עיזים, נוקשה וכבד בהתחלה, אך לח ומתרכך כשהוא נמס בפה. טעם הגבינה מלוח קלות עם טעם לוואי מתמשך. החלק החיצוני, הקליפה, יבשה עם תבנית אפורה-כחולה המכסה את כל פני הגבינה ויש לה ריח מעופש. התבנית הזו נאכלת לעיתים קרובות ויש לה טעם חזק בהרבה. בסביבות ה-1.3 ליטר של חלב לא מפוסטר משמשים להכנת 150 גרם גבינה. לאחר החמצת החלב באמצעות התסיסה, הוא מחומם לסביבות 20 מעלות צלזיוס. מוסיפים כמות קטנה של אנזים הגבנה ומשאירים אותו למשך 24 שעות. שלא כמו רוב סוגי הגבינה האחרים, הגבן נמזג ישירות לתוך התבנית שלו, המכילה חורים זעירים כדי שמי הגבינה יזלגו החוצה באופן טבעי. לאחר מכן משאירים את הגבינה בחדר מאוורר קריר, ב-80% לחות (יבש בהשוואה למרתף טיפוסי של 100-90% לחות) למשך בין 10 לבין 30 ימים, שבמהלכם היא מתייבשת עם היווצרות העובש בחלקו החיצוני. ציפוי ראשוני של פחם עץ מעודד את היווצרות העובש האופייני לה. סל-סור-שר מיוצרת בייצור פרמייר (על ידי החקלאי בחווה) (36%), בייצור קואופרטיבי וגם בתעשייתי, עם 747 טון שיוצרו בשנת 2005. על אף שהייצור התעשייתי הוא כיום במהלך כל השנה, הגבינה במיטבה בין האביב לבין הסתיו. הגבינה זכתה למעמד AOC (כינוי מקור מבוקר) בשנת 1975. על פי תקנות ה-AOC שלה, הגבינה חייבת להיעשות באזורים מסוימים במחוזות או נפות שר, אנדר ולואר-אט-שר. הגבינה משתלבת היטב עם יינות לבנים, כמו רוב גבינות העיזים בדרך כלל, והיא מושלמת לסוף ארוחה, מוגשת בסלטים או עם פירות פרוסים כמו תפוחים או אגסים. מדיה וקבצים בנושא סל-סור-שר בוויקישיתוף Masui, Kazuko; Tomoko Yamada (1996). French Cheeses. Dorling Kindersley. p. 83. ISBN 0-7513-0896-X. "Selles-sur-Cher". Maison du Lait. אורכב מ-המקור ב-2007-07-05. "AOC Selles-sur-Cher". INAO. אורכב מ-המקור ב-4 בספטמבר 2012. {{cite web}}: (עזרה)
הבלדה למחכות

"הבלדה למחכות" הוא סינגל של הזמרת-יוצרת הישראלית נרקיס, השיר יצא לאור ב-5 בנובמבר 2023. השיר יצא בצל אירועי מלחמת חרבות ברזל. השיר נכתב על ידי נרקיס, צליל קליפי, מור ששון והופק על ידי נדב "נאבי" אהרוני. בהודעה שיצאה במקביל לצאת השיר כתבה נרקיס: הבלדה למחכות מאז ה-07/10/23 הארור הפך להיות לא רק שלי אלא של כל המחכות הוא שייך לאמהות שמחכות לחייל שיישוב מהקרב לנשים שאבדו את אהבת חייהן במלחמה לבנות זוג שרק היו צריכות להתחתן ולא… וכל אלו שישנות לבד בלילה ואין להם על מי להישען… יהיה רצון שהשיר הזה יתן מעט נחמה בימים כאלו התמונה לעטיפה צולמה על ידי טל עבודי והעטיפה עוצבה בידי עמית יבלונקה. על העטיפה ניתן ציור של נרקיס, ובווידאו קליפ ניתן לראות חלון עם וילון מתנופף, שנחשב כסמל של בדידות וגעגוע. נרקיס - הבלדה למחכות (Prod. by Navi), בביצוע נרקיס, שיר בערוץ "נרקיס Narkis", באתר יוטיוב (אורך: 2:23), 5 בנובמבר 2023 השיר הבלדה למחכות, נרקיס, בשירות הזרמת המוזיקה "ספוטיפיי" קליפ המילים המצעד השבועי של מדיה פורסט, באתר web.archive.org, ‏2023-11-19 מדיה פורסט - המצעד הישראלי השנתי לסיכום שנת תשפ”ד | Mysong By Media Forest, באתר www.mysong.co.il (באנגלית)
ברייה סאווארן (גבינה)

גבינת ברייה סאווארן (בצרפתית: Brillat-Savarin) היא גבינת חלב פרה משולשת מבשילה רכה עם לפחות 72% שומן בחומר היבש (בערך 40% בסך הכל בגבינה כולה). יש לה קליפה טבעית ופורחת. היא נוצרה בערך ב-1890 בתור "Excelsior" או "Délice des gourmets" (עונג גורמה) על ידי משפחת Dubuc, ליד Forges-les-Eaux (Seine-Maritime) בצפון מערב צרפת. יצרן הגבינות אנרי אנדרו (Henri Androuet) שינה את שמה בשנות ה-30, כהומאז' לגסטרונומיה הצרפתית ולדמות הפוליטית ז'אן אנטלם בריה סאווארן מהמאה ה-18. ברייה סאווארן מיוצרת כל השנה בעיקר בבורגון. היא מגיעה בגלגלים של 12–13 ס"מ ועובי של כ-4 ס"מ, ומתיישנת בין שבוע לשבועיים במרתף יבש. היא זמינה גם כגבינה טרייה (ללא הבשלה) המזכירה גבינת שמנת עשירה. זוהי גבינה משולשת שמנת רכה בשלה שהיא טעימה, קרמית וחמצמצה קלות. רשימת גבינות צרפתיות מדיה וקבצים בנושא ברייה סאווארן בוויקישיתוף European Commission publication of an application on quality schemes for agricultural products and foodstuffs, here: Brillat Savarin cheese Jean Froc, Les Traditions fromagères en France, Versailles, Quae, 2006, p. 82-83. מסת"ב 2759200175 "Description and history of Brillat Savarin cheese". אורכב מ-המקור ב-2011-07-10. נבדק ב-2010-11-03. websan.net, Mathieu Lamson-. "Brillat-Savarin". androuet.com (באנגלית). נבדק ב-2020-04-08. Brillat-Savarin cheese
מועדון השנה (כדורגל)

מועדון השנה (באנגלית: Club of the Year) הוא פרס כדורגל המוענק בכל שנה למועדון ששלח את מספר הנציגים הרב ביותר לטקס כדור הזהב, על ידי המגזין הצרפתי פראנס פוטבול. הפרס הוענק לראשונה בשנת 2021. מועדון השנה (2021-2022) הפרס הוענק לראשונה בשנת 2021, באותה השנה, ובשנה שלאחר מכן העניקו את הפרס למועדון ששלח את מספר השחקנים הגובה ביותר, גברים ונשים כאחד. בשנת 2023 הוחלט לפצל את הפרס ולתת אותו למועדוני הגברים והנשים בנפרד. מועדון השנה לגברים (2023-הווה) מועדון השנה לנשים (2023-הווה) אתר האינטרנט הרשמי של מועדון השנה (בצרפתית ובאנגלית) Club of the Year Winner's List, topendsports.com (באנגלית)
לתמיד

"לתמיד" הוא שיר שהוקלט על ידי הזמרת-יוצרת הישראלית עטרה אוריה. הוא יצא לאור ב-22 באוקטובר 2023, בהוצאת חברת התקליטים NMC יונייטד אנטרטיינמנט, כסינגל שלא מתוך אלבום. את השיר כתבה אוריה לבדה, ללחן שיצרה ביחד עם אריאל טוכמן והפקה מוזיקלית שנוצרה בידי טוכמן ועברי לידר. השיר הגיע למקום החמישי במצעד של מדיה פורסט. השיר נכתב על ידי עטרה אוריה, הולחן על ידי אוריה ואריאל טוכמן והופק על ידי טוכמן ועברי לידר. במעריב סקרו את השיר וכתבו: ”אוריה השיקה את 'לתמיד', שיר וקליפ בהפקה מיוחדת של משטרת ישראל להנצחת גבורת השוטרים ולוחמי משמר הגבול שעמדו כחומה בצורה והגנו בגופם על ישובי עוטף עזה וערי הדרום. על ההפקה המוזיקלית של עברי לידר ואריאל טוכמן”. באייס כתבו: ”השיר החדש הוא הפקה מיוחדת של משטרת ישראל שכולו למען הנצחת גבורת השוטרים ולוחמי משמר הגבול, שעמדו על המשמר והגנו בגופם על יישובי עוטף עזה וערי הדרום ב-7 באוקטובר”. גם ברשת 13 פורסמה כתבה אודות "לתמיד". הווידאו קליפ הרשמי של השיר פורסם ב-22 באוקטובר 2023 והועלה לערוץ היוטיוב של עטרה אוריה. באותה העת, הועלה לערוץ היוטיוב של משטרת ישראל. נכון לדצמבר 2023 עומד מונה הצפיות של הקליפ על למעלה מ-200 אלף צפיות. סרטון השיר "לתמיד" באתר יוטיוב עטרה אוריה - לתמיד | מתוך אולפן ההקלטות, נבדק ב-2023-11-28 niv the tool, המצעד השבועי של מדיה פורסט, באתר mediaforest-group קיץ ברבנר, ‏"נגמר לי האוויר": עטרה אוריה בשיר מרגש לזכר השוטרים שנפלו, באתר מעריב אונליין, 22 באוקטובר 2023 לאחר שכתבה את "ילד מטריה": עטרה אוריה מתגייסת למשטרה, באתר אייס, 23 באוקטובר 2023 אחרי "ילד מטריה": עטרה אוריה בשיר להנצחת השוטרים שנפלו, באתר חדשות 13, 22 באוקטובר 2023 לתמיד - עטרה אוריה, נבדק ב-2023-11-28 לתמיד, 2023-10-22, נבדק ב-2023-11-28
סיפורי טום וג'רי

סיפורי טום וג'רי (באנגלית: Tom and Jerry Tales) היא סדרת טלוויזיה מונפשת אמריקאית בהשתתפות צמד החתול והעכבר טום וג'רי. הסדרה הופקה על ידי האחים וורנר הנפשה ושותפיו Turner Entertainment Co. זוהי סדרת הטלוויזיה הרביעית בזיכיון של טום וג'רי, כמו גם ההפקה הראשונה של טום וג'רי שחיקה את הסרטים הקצרים התיאטרליים המקוריים שנוצרו על ידי מייסדי האנה-ברברה ויליאם האנה וג'וזף ברברה עבור מטרו-גולדווין-מאייר. הסדרה רצה במקור בארצות הברית מ-23 בספטמבר 2006 עד 22 במרץ 2008, ברצועת השידור Kids' WB. זוהי סדרת הטלוויזיה הראשונה של טום וג'רי מאולפני ההנפשה של האחים וורנר לאחר שחברת האם טיים וורנר קנתה את Turner Broadcasting System, אז בעלי הזיכיון, בשנת 1996. ג'וזף ברברה שימש כמפיק בפועל של הסדרה לפני מותו ב-18 בדצמבר 2006, מה שהפך את זה לפרויקט האחרון של טום וג'רי עם מעורבותו, וקיבל קרדיט סיפור בחלק מהפרקים של העונה הראשונה. הסדרה מורכבת מ-26 פרקים על פני שתי עונות, שכל אחד מהם מורכב משלושה קטעים בני 7 דקות עם נושא משותף ובערך זהה באורך של הסרט הקצר המקורי. מספר סרטונים – כמו משמר הקראטה – הופקו והושלמו ב-2005 (המסבירים את חותמת זכויות היוצרים של 2005 בקרדיטים הסופיים של העונה הראשונה למרות ששודרו במהלך עונת 2006–2007) כחלק מסדרה של יותר מ-30 סרטים מצוירים שבוטלו כמעט שניתיים לאחר הכישלון הפיננסי של לוני טונס: חוזרים לאקשן. בישראל, שודרה הסדרה בערוץ הילדים בשנת 2007, וזאת בדיבובה האנגלי בתוספת כתוביות לעברית. דון בראון בתור טום ודרופי (עונה 1) ויליאם האנה בתור הצרחות הנוספות של טום (רק בהקלטות אודיו בארכיון בשימוש במספר פרקים של עונה 1, אם כי ללא קרדיט) סם וינסנט בתור ג'רי, סניפלס וילד ריס תומפסון (עונה 1) ושנטל סטרנד (הלאה) בתור טפי מייקל דונובן בתור ספייק, דרופי (עונה 2) וטופסי קולין מרדוק בתור בוץ' ומיטהד ניקול אוליבר בתור גברת שתי נעליים ונעלי תינוק טרבור דבאל בתור קריין רדיו קרלוס אלאזראקי בתפקיד קספר לומברדו בן דיסקין בתור רוח 2 זעפרן הנדרסון בתור אמא פלייטפוס טד קול בתור קוף ריצ'רד ניומן כמספר קלי שרידן בתפקיד העלמה שייפלי מאריקה הנדריסקה בתור הנסיכה עכברה חייזרית אלי הארווי בתור אמא קרנף מקסין מילר בתור מכשפה ירוקה אלן קנדי בתור מכשפה סגולה וג'רלדין מאוס ג'ייק די סמית' בתור עכבר תינוק קאתי וסלאק בתור תומאסינה ניקול בומה בתור ילדה קטנה טביתה סנט ז'רמן בתור גיבור לבן איאן ג'יימס קורלט בתור באני סקוט מקניל כבעל חנות טילים דייוויד קיי בתור מאוריסיו גארי צ'אלק כמציל ראשי מוריס למארשה בתפקיד פרנקנשטיין פיטר קלמיס כקריין טלוויזיה ג'ניס ג'אוד בתור קיטי מייקל דובסון בתור זכר קנגורו ג'ון פיין בתור באסטר אנדריאה ליבמן בתור טודלס גאלור בריאן דראמונד בתור ג'ו בר, קולות נוספים לואי צ'ירילו בתור אריה, קולות נוספים ליסה אן בילי בתור לביאות פול דובסון בתור המתופף עכברוש מאט היל כקריין תחרות גלישה צ'אק הובר בתור בלהופ פיטר ניו בתור טוני הפיצה השמנונית "סיפורי טום וג'רי", במסד הנתונים הקולנועיים IMDb (באנגלית) "סיפורי טום וג'רי", באתר Metacritic (באנגלית) "סיפורי טום וג'רי", במסד הנתונים הקולנועיים KinoPoisk (ברוסית) ערך זה הוא קצרמר בנושא טלוויזיה. אתם מוזמנים לתרום לוויקיפדיה ולהרחיב אותו.
אנחנו זה גורל

"אנחנו זה גורל" הוא שיר של הזמרים הישראלים שרית חדד ועדן חסון. השיר יצא לאור כסינגל ב-12 בנובמבר 2023, באמצעות חברות התקליטים שרית חדד הפקות ושרית הפקות. את השיר כתבו, הלחינו והפיקו בת זוגה של חדד, תמר יהלומי, ושותפה ליצירה יונתן קלימי בהשפעת מלחמת חרבות ברזל שפרצה ב-7 באוקטובר 2023. חדד וחסון פרסמו הצהרה משותפת אודות השיר: ”שנים שכל העולם עסוק בך, נקודה קטנה על הכדור הזה, המקום הקדוש ביותר שלנו, מדינה יקרה ואהובה שלנו. בין כל הקושי הגדול שאנו עוברים בתקופה הזאת לבין כל הרגעים המשמחים והמרגשים, דבר אחד בטוח: כבר אלפי שנים את ואנחנו זה גורל”. הווידאו קליפ של השיר פורסם ב-12 בנובמבר 2023, לצד הסינגל עצמו. הקליפ כולל צילומים מתוך הופעותיהם של חדד וחסון בבסיסי חיילים, בבתי חולים ובמפגשים עם המפונים מעוטף עזה והדרום. אלון פרוכטר, "אנחנו זה גורל": שרית חדד ועדן חסון בשיתוף פעולה מרגש, באתר כאן – תאגיד השידור הישראלי, 12 בנובמבר 2023 מערכת תרבות ובידור, "עוד נצחק על ניצחון ועוד נבכה על שיברון": הדואט של עדן חסון ושרית חדד, באתר חדשות 13, 12 בנובמבר 2023 רינת קרמר יבלינוביץ, ‏"אנחנו זה הגורל": שרית חדד ועדן חסון בדואט חדש, באתר "סרוגים", 12 בנובמבר 2023 המצעד השבועי: מצעד השירים השבועי, להיטים ישראלים ולועזיים, באתר היטליסט, ‏20 בנובמבר 2023 Spotify, open.spotify.com